TASCO ปิดตลาดราคาพุ่งกว่า 10% โบรกฯ มองกำไรปีนี้ทะลัก!
 TASCO ปิดตลาดวันนี้ราคาอยู่ที่ 37.50 บาท บวก 3.50 บาท หรือ 10.29% สูงสุดที่ 37.75 บาท ต่ำสุดที่ 34.75 บาท มูลค่าซื้อขายที่ 1.18 พันล้านบาท บล.เมย์แบงก์ กิมเอ็ง (ประเทศไทย) คาดกำไร Q3/58 ทำ New High พร้อมประเมินกำไรปีนี้ที่ 5.06 พันล้านบาท (+321% จากปีก่อน) 
9 ต.ค. 2558

ผู้สื่อข่าวรายงานว่า บริษัท ทิปโก้แอสฟัลท์ จำกัด (มหาชน) หรือ TASCO ปิดตลาดวันนี้ราคาอยู่ที่ 37.50 บาท บวก 3.50บาท หรือ 10.29% สูงสุดที่ 37.75 บาท ต่ำสุดที่ 34.75 บาท มูลค่าซื้อขายที่ 1.18พันล้านบาท ขณะที่ดัชนีตลาดหุ้นไทยโดยรวมบวก 1.38%
บล.เมย์แบงก์ กิมเอ็ง (ประเทศไทย) ระบุในบทวิเคราะห์ แนะ “ซื้อ” TASCO โดยคาดว่ากำไรไตรมาส 3/58 จะเซอร์ไพรส์ทำ New High ต่อ 1,350 ล้านบาท (+3%จากไตรมาสก่อน, +218% จากปีก่อน) แรงหนุนคำสั่งซื้อเพิ่มของออสเตรเลีย และ อินโดนีเซีย และดีต่อเนื่องถึงไตรมาส 4 รวมถึงจะได้แรงหนุนจากงบกระตุ้นเศรษฐกิจ 4 หมื่นล้านบาท ทำให้ปรับประมาณการเพิ่มขึ้นอีก
พร้อมประเมินกำไรปีนี้ 5,056 ล้านบาท (+321% จากปีก่อน)  เตรียมเปิดแผน Mission ปี 63 ก้าวสู่ Global Company  ปัจจัยแวดล้อมต่างๆจะยังหนุนให้ TASCO มีกำไรที่โดดเด่นอีก 2-3 ปี  เตรียมขยายกำลังการผลิตจาก 1.2 ล้านตัน เป็น 2 ล้านตัน เพิ่มกองเรือ  รองรรับการเติบโตในอนาคต  โดยเพิ่มเป้าหมายเป็น 38 บาท จากเดิม 30 บาท
 